OpenLLM-France/wikimedia huggingface dataset:
# Altungo mendilerroa

Altungo mendilerroa Bizkaian kokatuta dagoen mendilerro bat da. Bere punturik altuena Altungana mendia da, 765 metrorekin.
Mendilerroan dagoen Altungana mendiak ematen dio izena mendilerroari.

## Mendiak

* Altungana edo Altungane, 765 m 43°04′49″N 2°42′10″W﻿ / ﻿43.0802934°N 2.7027206°W﻿ / 43.0802934; -2.7027206
* Zubilarra, 728 m 43°04′28″N 2°42′28″W﻿ / ﻿43.07451431°N 2.707676514°W﻿ / 43.07451431; -2.707676514
* Goikogana, 692 m 43°04′20″N 2°42′08″W﻿ / ﻿43.0722436°N 2.7022196°W﻿ / 43.0722436; -2.7022196
* Punta Dardakako, 687 m 43°04′10″N 2°42′03″W﻿ / ﻿43.0694632°N 2.7009439°W﻿ / 43.0694632; -2.7009439
* Laurtundo, 686 m 43°03′58″N 2°42′16″W﻿ / ﻿43.0660316°N 2.7044165°W﻿ / 43.0660316; -2.7044165
* Mantxintxikorta, 685 m 43°04′38″N 2°41′44″W﻿ / ﻿43.0771391°N 2.6954983°W﻿ / 43.0771391; -2.6954983
* Talanti Tontorra, 683 m 43°03′56″N 2°41′51″W﻿ / ﻿43.0654466°N 2.6974141°W﻿ / 43.0654466; -2.6974141
* Ogaracorta, 666 m 43°03′28″N 2°41′43″W﻿ / ﻿43.0578048°N 2.6953397°W﻿ / 43.0578048; -2.6953397
* Pagonabarra, 632 m 43°05′12″N 2°42′40″W﻿ / ﻿43.08664404°N 2.711243197°W﻿ / 43.08664404; -2.711243197
* Urragiko Atxa edo Urrekoatxa, 558 m 43°07′07″N 2°44′38″W﻿ / ﻿43.1186987°N 2.7438525°W﻿ / 43.1186987; -2.7438525
* Kanteragana, 539 m 43°05′13″N 2°43′29″W﻿ / ﻿43.08704678°N 2.724854226°W﻿ / 43.08704678; -2.724854226
* Kurutzegana, 517 m 43°06′03″N 2°43′27″W﻿ / ﻿43.10079592°N 2.724276538°W﻿ / 43.10079592; -2.724276538
* Oleako Atxa, 502 m 43°05′55″N 2°43′18″W﻿ / ﻿43.0987249°N 2.7216752°W﻿ / 43.0987249; -2.7216752
* Illunbe, 445 m 43°07′53″N 2°45′42″W﻿ / ﻿43.1314190°N 2.7615989°W﻿ / 43.1314190; -2.7615989
* Kubuluku Atxa, 414 m 43°07′45″N 2°45′27″W﻿ / ﻿43.1290406°N 2.7575428°W﻿ / 43.1290406; -2.7575428
* Elgabide, 403 m 43°06′44″N 2°43′30″W﻿ / ﻿43.1122170°N 2.7251329°W﻿ / 43.1122170; -2.7251329
* Ganeta, 366 m 43°06′02″N 2°44′22″W﻿ / ﻿43.10054302°N 2.739319076°W﻿ / 43.10054302; -2.739319076
* Urtalde, 364 m 43°05′52″N 2°43′58″W﻿ / ﻿43.0976738°N 2.7326449°W﻿ / 43.0976738; -2.7326449
* Lexarnostiko Atxa, 345 m 43°08′05″N 2°45′43″W﻿ / ﻿43.1346879°N 2.7619358°W﻿ / 43.1346879; -2.7619358
* Sanmigeltxiki, 269 m 43°08′08″N 2°46′22″W﻿ / ﻿43.1355803°N 2.772737678°W﻿ / 43.1355803; -2.772737678
* Garigane, 259 m 43°08′19″N 2°46′28″W﻿ / ﻿43.1386647°N 2.7744826°W﻿ / 43.1386647; -2.7744826
* Arandi edo Arandui, 238 m 43°08′44″N 2°46′43″W﻿ / ﻿43.14555999°N 2.778505248°W﻿ / 43.14555999; -2.778505248
* Motxoagana, 237 m 43°09′06″N 2°46′44″W﻿ / ﻿43.15175593°N 2.778814947°W﻿ / 43.15175593; -2.778814947
* Troka Nagusia, 205 m 43°09′05″N 2°46′59″W﻿ / ﻿43.15134062°N 2.782948876°W﻿ / 43.15134062; -2.782948876

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Altungo mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda
* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q56651580
# Altuna Logia Agurgarria

Altuna Logia Adeitsua Donostian 1932an sortutako logia masonikoa da. Izenaren jatorria Manuel Ignacio Altunarengan (1722-1762) datza, Azkoitiko Portu jauregian jaiotakoa, ilustratua, Euskalerriaren Adiskideen Elkartea erakundearen bultzatzailea, Compañía Guipuzcoana de Caracasen bazkide eta Jean-Jacques Rousseau filosofo ospetsuaren lagun handia.

## Historia

Logia 1932. urtean fundatu zen, maiatzaren 17an eta Donostian. Espainiako Sortalde Handiaren babespean altxatu zituen zutabeak. Jose Julian Bellido Rodriguez izan zen Maisu Beneragarria eta Ricardo Vera Salas eta Angel Heras Maiz, lehen eta bigarren begiraleak. Logia honen lanak 1932. eta 1936. urteen artean burutu ziren. Espainiako Gerra Zibilaren amaierarekin bortizki eraitsi ziren zutabeak.
Garai hartako Donostiako gizarteko lagun ospetsuak Altuna 15. Logia Adeitsuaren kideak izan ziren, horien artean Mariano Doporto Macho, Igeldoko Meteorologia Behatokiaren zuzendaria, Willy Koch alemaniar argazkilari ospetsua eta garaiko Donostian kontsula, Jose Martinez Ubago hiriko auzapeza 1935. urtean edota Ezker Errepublikazaleko buru Fermín Vega de Seoane.
Logia honek historia labur baina oparoa izan zuen. Ekimen garrantzitsuenetako bat, Lapurdiko La Zelée eta L’Etoile de Labourd senideekin batera, Espartaco zeritzan Logia antifaxista sortzea izan zen, Frantziako Sortalde Handiaren babespean. La Zelée Logiako Pinéde senidea izan zen Maisu Beneragarria, Labarrère L’Etoile de Labourdeko kidea Lehen Begirale eta beste ofizio guztiak Altunaren senideak bete zituzten. Espainiako Gerra Zibila piztu zenean Espartaco Logiak eginkizun oso garrantzitsuak bete zituen, iheslari hargin beltz zein ez hargin beltz andana jaso baitzuen.
Altuna 15. Logia Adeitsuaren senideek jorratzen hasitako bideak badu gaur egun jarraipena, horrela Donostiako hirian eta 2001. urtean Altuna 52. Logia Adeitsuak faxismoak eraitsitako zutabeak berriro altxatu zituen, eta senide zaharrek piztutako argia zaintzen dute oraindik. Altuna 52. Logia Adeitsua, Espainiako Logia Sinboliko Handiaren babespean lan egiten du, Donostiako framazoneriaren aitzindaria da, liberala eta dogmarik gabekoa, pentsamendu eta iritzi askearen aldekoa, humanista eta aurrerakoia; Logia hau emakume eta gizonez osaturik dago, eta hilean behin Donostian elkartzen da. Eskoziar ohikune zahar eta onartua lantzen du. ”Argi baten memoria-Memoria de una Luz” liburua berriki argitaratu du. Liburu horretan Altuna 15. Logiaren oinarrizko gertakariak eta senide haien oroimena jasotzen da.

## Erreferentziak

* ↑ (Gaztelaniaz) (Web) Nuestra Historia. (Noiz kontsultatua: 2016).
* ↑ (Gaztelaniaz) Rodríguez de Coro, Francisco. (1990). Masonería en Euskalherria. , 127 or..
* ↑ Kultur Elkartea, Altunaberri. (2016). Argi baten Memoria. , 5 or. ISBN 9788460853060..
* ↑ (Gaztelaniaz) Rodríguez de Coro, Francisco. (1990). La Masonería en Euskalherria. , 130 or..
* ↑ (Gaztelaniaz) (Web) ¿Quiénes somos?. (Noiz kontsultatua: 2016).
* ↑ Kultur Elkartea, Altunaberri. (2016). Argi baten Memoria. , 9 or. ISBN 9788460853060..

## Kanpo estekak

* Webgune ofiziala
* Datuak: Q2918845
# Altuna Portu etxea

Altuna Portu etxea Gipuzkoako Azkoitia udalerrian dagoen jauregi bat da. 1964ean Gipuzkoako kultura ondasuna izendatua izan zen. Herrigunean eta Azkoitiko Alde Zaharraren alboan dago, Kale Nagusitik ateratzen den aldapatxo batetik etxea inguratzen duen harlanduzko horma eta burdinezko bi atedun sarrera bertaratzen da. Bere azpialdean Zumarragara doan errepidea eta Urola ibaia daude, eta ibaiaren bestaldeko ertzean Jausoro etxea.
Etxe hortakoa zen Manuel Ignacio Altuna Portu ilustratu ezaguna.

## Ikus gainera

* Altuna etxea (Azpeitia)
* Gipuzkoako kultura ondasunak

## Erreferentziak

* ↑ http://aunamendi.eusko-ikaskuntza.eus/eu/azkoitia/ar-21240-21775/

## Kanpo estekak

* https://web.archive.org/web/20171222053531/http://www.kultura.ejgv.euskadi.net/cgi-bin_monumentos/BRSCGI?CMD=VERDOC&CONF=%2Faplic%2Fbrscgi%2Fexe%2Fn52c01.cnf&BASE=K46M&DOCN=000021388
* Datuak: Q25473671
# Anita Borg

Anita Borg Naffz (Chicago, Illinois, Ameriketako Estatu Batuak, 1949ko urtarrilaren 17a – Sonoma, Kalifornia, Ameriketako Estatu Batuak, 2003ko apirilaren 6a) informatikaria izan zen. 1994an, Emakumeak Informatikan Grace Hopper Ospakizuna sortu zuen, eta 1997an Emakumearen eta Teknologiaren Institutua.

## Ibilbide profesionala

Programazioaren arloan lortu zuen lehenengo lana 1969an izan zen. Nahiz eta matematikak txikitatik asko gustatzen zitzaizkion, ez zuen asmorik izan informatikan jarduteko, eta programazioa bere kabuz ikasi zuen, aseguru-etxe batean lan egiten zuen bitartean. 1981ean, doktore titulua jaso zuen Informatikan, New Yorkeko Unibertsitatean. Haren disertazioan hitz egin zuen sistema operatibo batean sinkronizazioaren eraginkortasunari buruz.
Doktore titulua lortu eta gero, Borgek lau urte eman zituen Unixen oinarritutako sistema operatibo bat garatzeko lanetan, lehenengo New Jerseyko Auragen Systems Corporationentzat, eta ondoren Nixdorf Computer konpainiarekin Alemanian.
1986an Digital Equipment Corporation-era batu zen, non 12 urtez lan egin zuen; lehenik eta behin, Western Research Laboratory konpainian, eta ondoren Digital Equipment enpresan. Han garatu eta patentatu zuen norabide osoko arrastoak sortzeko metodoa, zeina abiadura handiko memoria-sistemen analisi eta diseinurako baliagarria den.
Borgek berak 1987an fundatutako Systers lortutako esperientziari esker, posta elektroniko bidezko komunikazioan lan egiten hasi zen. Network Systems Laboratory konpainian ingeniari aholkulari ziharduela, MECCA garatu zuen, Komunitate birtualen artean komunikazioa gauzatzeko, sarean eta posta elektronikoan oinarritutako sistema, hain zuzen ere. 1997an Borgek Digital Equipment Corporation utzi eta Xerox PARCeko Teknologia Liderreko Bulegoan ikerlari hasi zen. Xeroxen hasi eta gutxira, Emakumearen eta Teknologiaren Institutua sortu zuen, 1994an Emakumeak Informatikan Grace Hopper Ospakizuna sortu eta gero.

## Teknologia arloan dauden emakumeei babesa

Borgek lan egin zuen emakumeek teknologian presentzia handiagoa izateko. Haren helburuetako bat 2020. urterako informatika lanbidean emakumeak % 50 izatea zen. Borrokatu zen gizon eta emakumeen arteko berdintasuna bermatzeko arlo teknologikoan eta maila guztietan, eta emakumeek presentzia izateko teknologiak eragin handia zuen arloetan, teknologiaz probetxu atera zezaten.
2003an, bere omenez, Emakumearen eta Teknologiaren Institutuari Emakumearen eta Teknologiaren Anita Borg Institutua izena jarri zioten.

## Erreferentziak

* ↑ (Ingelesez) «Systers Info Page» www.systers.org (Noiz kontsultatua: 2018-04-04).
* ↑ (Ingelesez) «WITI Login and Signup» WITI (Noiz kontsultatua: 2018-04-06).
* ↑ «AnitaB_org» YouTube (Noiz kontsultatua: 2018-04-04).
* ↑ (Ingelesez) Jerin, Meher Nigar. (2011-04-15). «Jaunt: Anita Borg Institute for Women and Technology: Believing in Technological Women» Jaunt (Noiz kontsultatua: 2018-04-04).
* Datuak: Q11483
# Anita (Iowa)

Anita Iowako hiri bat da. Cass konderrian kokatua dago. 2010ean 972 biztanle zituen, 4,41 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q1947808
* Multimedia: Anita, Iowa / Q1947808
# Anita Asante

Anita Amma Ankyewah Asante (Londres, Ingalaterra, Erresuma Batua, 1985eko apirilaren 27a) futbolari ingelesa da. Aston Villaren erdiko atzelari gisa jokatzen du Ingalaterrako FA Emakumeen Super Ligan. Asante Ghana herrialdeko jatorria du. Asantek 71 txapel irabazi ditu Ingalaterrako selekziorako eta 2012ko Londresko Olinpiar Jokoetarako Britainia Handiko selekzioan hautatu zuten.

## Hezkuntza

Asantek politika eta ingelesa ikasi zituen Brunel Unibertsitatean. "Edozer soziopolitikoa, ikertzen eta ezagutza gehiago lortzen saiatuko naiz".

## Ibilbidea

2003an hasi zuen bere ibilbidea Arsenal LFC taldearekin, eta hurrengo urtean debuta egin zuen Ingalaterrako selekzioarekin 2004an. 2009an eta 2013an beste bi Europako txapelketetara joan zen, baita 2007an eta 2011n Munduko Kopetara ere, baita 2012ko Olinpiar Jokoetara Britainia Handiarekin batera.
Arsenalekin 2006-07 Europako Kopa irabazi ostean, 2008an Chelsea F.C.rekin fitxatu zuen, eta hurrengo urtean Estatu Batuetara joan zen WPS-n (Women's Professional Soccer) jokatzera. 2009an, Sky Blue FC taldean jokatu zuen. 2010ean, hiru talde ezberdinetatik pasatu zen: Saint Louis Athletica, Chicago Red Stars eta Washington Freedom. 2011n Sky Bluera itzuli zen.
2012an WPS (Women's Professional Soccer) desegin ostean, Asante Suediara joan zen, eta han Göteborg FC taldean jokatu zuen 2013an FC Rosengard-en fitxatu aurretik.
2018an, Ingalaterrara itzuli zen Chelsearekin berriro sartzeko eta lehen denboraldia baino lehen Aston Villarekin sinatu zuen.
2022ko apirilaren 26an, Asantek egungo denboraldiaren amaieran jokatzeko erretiratzeko asmoa iragarri zuen. "Nire 37. urtebetetze bezperan, denboraldi amaieran futboletik erretiroa iragartzeko garaia da!" Asantek sare sozialetan argitaratu du. «Eskerrak eman nahi dizkiet nire familiari, taldekideei, entrenatzaileei, zaleei eta jokatu dudan klub guztiei. Pribilegio bat izan dela esatea gutxiespena da. Amets bat izan da». «Azken batean nire ametsa da egunen batean nire haurtzaroko kluba zuzentzea. Oso ona izango litzateke egunen batean bertara iristea eta Arsenal taldea entrenatzea".

## Bizitza pertsonala

Asante lesbiana da eta Beth Fisher ITV News Sports kazetari, aurkezle eta nazioarteko hockey jokalari izan zenarekin harremana du. Beth Fisher eta Anita Asante kirolean LGBT izatearen inguruko ekitaldi batean aurkeztu ziren. «Emakumeen futbolean gay edo lesbiana izatea tabua izan zen denbora luzez».

## Erreferentziak

* ↑ Anita Asante. .
* ↑ (Ingelesez) «Anita Asante: ‘People say I’m an activist but I just believe I found my voice’» the Guardian 2021-11-03 (Noiz kontsultatua: 2022-05-02).
* ↑ (Gaztelaniaz) Anita Asante. 2021-08-13 (Noiz kontsultatua: 2022-05-02).
* ↑ (Gaztelaniaz) Futboom. (2022-04-26). «Anita Asante anuncia su retiro y revela su ambición de dirigir el Arsenal» Futboom (Noiz kontsultatua: 2022-05-02).
* ↑ (Ingelesez) «Beth Fisher» Stonewall 2019-11-21 (Noiz kontsultatua: 2022-05-02).
* ↑ (Ingelesez) «Anita Asante and Beth Fisher on relationships in women's sport» Sky Sports (Noiz kontsultatua: 2022-05-02).

## Kanpo estekak

* Datuak: Q10902
* Multimedia: Anita Asante / Q10902
# Anita-Pearl Ankor

Anita-Pearl Mwinnabang Ankor Ghanako margolari eta muralista da. Emakume margolaria deitu ohi zaio. 2019an, bideo bat argitaratu zuen bere instagram orrialdean: bera agertzen zen horma bat artistikoki pintatzen. Bideo hura birala bilakatu zen sare sozialetan.

## Haurtzaroa eta hezkuntza

Jatorriz Nandom-ekoa da Ankor, Ghanako mendebaldeko Ghana Garaikoa, baina Akkran hazi zen. Lehen mailako ikasketak unibertsitateko lehen hezkuntzan eta lizeoan egin zituen. Bigarren hezkuntza Mfantassiman Girls Senior High School ikastetxean ikasi zuen, eta han bukatu zituen bigarren mailako ikasketak. 2011n, Ghanako Unibertsitatean onartu zuten: nekazaritza-zientziak ikasi zituen, eta uzta ondoko teknologian espezializatu zen.

## Ibilbidea

Ghanako Unibertsitateko 400. mailan, Ankor arkatza eta pintura erabiltzen hasi zen, denbora-pasa gisa. Eskolatik graduatu ondoren, Swedrun lan egin zuen zerbitzu nazionaletako langile gisa. Pintore baten lanak ikusita inspiratu ondoren hasi zen bere ibilbidea pinturan 2015ean. NYTAZ Arts arte-erakundea sortu zuen, eta zuzentzen du. Bere espezialitatea horma-pinturak, arkatz-arteak, barruko eta kanpoko pintura egitea da. 2019an, bideo bat argitaratu zuen bere instagram orrian, horma batean lanean erakusten zuena. Bideo hura birala bihurtu zen sare sozialetan.

## Erreferentziak

* 1 2 Ameyaw, Emmanuel. (2017-06-15). «THE INCREDIBLE JOURNEY OF A YOUNG FEMALE PAINTER» Medium.
* 1 2 122108447901948. (2016-08-25). «Anita-Pearl: Painting not for lazy people» Graphic Online.
* 1 2 «Meet the female Ghanaian muralist who paints for fun and cash» Pulse Ghana 2019-05-08.
* ↑ Effah, K.. (2019-01-10). «Ghanaian female painter doing amazing things in the arts» Yen.com.gh - Ghana news..
* ↑ «Meet Ghanaian female painter who can turn any given space into an artistic paradise» www.ghanaweb.com.
* ↑ Odutuyo, Adeyinka. (2019-01-09). «Ghanaian lady painter is transforming spaces with her unique painting skills» Legit.ng - Nigeria news..

## Kanpo estekak

* Datuak: Q79322979
# Anita Alvarez (igerilari artistikoa)

Anita Alvarez (1996ko abenduaren 2a) igerilari artistiko estatubatuarra da. Jatorriz Buffalokoa (New York), Kenmore West Senior High School-ean ikasi zuen, eta 2014an graduatu zen. Igeriketa artistikoko bere ibilbide profesionala graduatu ondoren hasi zuen. 2024ko Udako Olinpiar Jokoetan zilarrezko domina lortu zuen taldekako proban.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 02 ! | Taldeka |
| Munduko Txapelketak ||||
| Urtea | Lekua | Domina | Kategoria |
| 2023 | Fukuoka | 02 ! | Errutina akrobatikoa taldeka |
| 2023 | Fukuoka | 03 ! | Errutina teknikoa taldeka |
| 2024 | Doha | 03 ! | Errutina akrobatikoa taldeka |
| 2024 | Doha | 03 ! | Errutina librea taldeka |
| Panamerikar Jokoak ||||
| Urtea | Lekua | Domina | Kategoria |
| 2019 | Lima | 03 ! | Bikoteka |
| 2019 | Lima | 03 ! | Taldeka |
# Anita Blaze

Anita Blaze, (Les Abymes, Frantzia, 1991ko urriaren 29a), eskriman aritzen den kirolari frantziarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Floretea-taldeka kategorian, Frantzia ordezkatuz; Tokion, ROCeko taldearen (urrezko domina) atzetik, eta Italiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten taldea: Anita Blaze, Astrid Guyart, Pauline Ranvier eta Ysaora Thibusek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Emakumezkoa, Floretea-taldeka kategoria. |

## Erreferentziak

* ↑ «Anita Blaze» olympedia.org (Ingelesez)
* ↑ "Anita Blaze" olympics.com (Gaztelaniaz)

## Kanpo estekak

* Datuak: Q3617583
* Multimedia: Anita Blaze / Q3617583
# Anselme Gaëtan Desmarest

Anselme Gaëtan Desmarest (1784ko martxoaren 6a - 1838ko ekainaren 4a) frantziar zoologo eta idazlea izan zen. Nicolas Desmaresten semea eta Anselme Sébastien Léon Desmaresten aitza izan zen. Georges Cuvier eta Alexandre Brongniarten ikaslea izan zen eta 1815ean Pierre André Latreilleren ondorengoa izan zen École nationale vétérinaire d'Alforten irakasle.
Desmarestek hainbat lan egin zituen, hala nola, Histoire Naturelle des Tangaras, des Manakins et des Todiers (1805), Considérations générales sur la classe des crustacés (1825), Mammalogie ou description des espèces des Mammifères (1820) eta Dictionnaire des Sciences Naturelles (1816–30, André Marie Constant Dumérilekin batera).
* Datuak: Q33528
* Multimedia: Anselme Gaëtan Desmarest / Q33528
* Espezieak: Anselme Gaëtan Desmarest
# Anselme Payen

Anselme Payen (Paris, Frantzia, 1795eko urtarrilaren 6a - 1871ko maiatzaren 12a) kimikaria izan zen. Vauquelin, Chevreul eta Thenardekin egin zituen kimika-ikasketak. 1835ean, Parisko École Centrale des Arts et Manufactures ikastetxeko irakasle bihurtu zen. Landare-zelulen oinarrizko osagaia den zelulosa aurkitu zuen. Bestalde, pektina eta dextrina aurkitu zituen, eta azterketak egin zituen betunaren eta almidoiaren inguruan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q560917
* Multimedia: Anselme Payen / Q560917
* Espezieak: Anselme Payen
# Anseko geltokia

Ans Belgikako tren geltoki bat da, Ans udalerrian kokatuta dagoena.
Liejako aldiriak sarearen S44 linean dago.

## Zerbitzuak

Liejako aldiriak
 Zerbitzua  Hasiera  Ibilbidea  Amaiera ⁠
S44WaremmeBléret • Remicourt • Momalle • Fexhe-le-Haut-Clocher • Voroux • Bierset–Awans • Ans • Lieja–Guillemins • BressouxVisé :

## Ikus, gainera

* Liejako aldiriak
* Infrabel
* SNCB-NMBS

## Kanpo estekak

* Datuak: Q2481173
* Multimedia: Ans train station / Q2481173
iea Liejako aldiriak :
# Anselm Strauss

Anselm Leonard Strauss (New York, 1916ko abenduaren 18a - Los Angeles, 1996ko irailaren 5a) soziologo estatubatuarra izan zen. Medikuntzaren soziologiaren alorrean lan egin zuen batez ere. Aitzindari izan zen gaixotasun kronikoen ikerketan. Ezaguna da, Barney Glaser-ekin batera, Oinarridun Teoriaren (Grounded Theory) sortzailea izan zelako, laginketa teorikoaren kontzeptua jatorrian garatu zuen korronte metodologikoa.

## Lanak

* Grounded Theory in Practice (co-editor, 1997)
* Basics of Qualitative Research: Grounded Theory Procedures and Techniques (co-author, 1990)
* Unending Work and Care: Managing Chronic Illness at Home (co-author, 1988. )
* Qualitative Analysis for Social Scientists (1987)
* Field Research: Strategies for a Natural Sociology (co-author, 1973)
* The Discovery of Grounded Theory (co-author, 1967)
* Awareness of Dying (co-author, 1965)
* Mirrors and Masks: The Search for Identity (1959)
* Datuak: Q569570
# Ansel Adams

Ansel Easton Adams (San Frantzisko, Kalifornia, 1902ko otsailaren 20a - Carmel-by-the-Sea, Kalifornia, 1984ko apirilaren 22a) paisaien argazkilari eta ingurugiroko ekintzaile estatubatuarra izan zen, AEBetako mendebaldeko zuri-beltzeko irudiengatik ezaguna. F/64 Taldea sortzen lagundu zuen, argazkilari elkarte bat, argazkilaritza "hutsaren" alde egiten zuena, ikuspegi garbia eta argazki baten gama tonal osoaren erabilera bultzatzen zuena. Berak eta Fred Archerrek irudiak sortzeko sistema zorrotz bat garatu zuten, Zone System izenekoa, desiratutako azken inpresioa lortzeko metodo bat, esposizioan, errebelatze negatiboan eta inpresioan tonu-gama nola erregistratzen eta garatzen den teknikoki sakonki ulertuz. Irudi horien argitasun eta sakontasunak ezaugarritu zuten haren argazkilaritza.

## Kanpo estekak

* Datuak: Q60809
* Multimedia: Ansel Adams / Q60809
# Anselm Feuerbach

Anselm Feuerbach (Spira, Bavariako Erresuma, 1829ko irailaren 12a - Venezia, 1880ko urtarrilaren 4a) alemaniar margolari klasizista izan zen.
1845 eta 1848 artean Düsseldorfeko Akademian ikasi zuen eta ondoren Munich eta Anberesekoetan egon zen. 1851tik 1854ra Thomas Coutureren ikaslea izan zen Parisen.
1854an Veneziara joan zen, eta Veneziako koloristekin liluratuta geratu zen. Italiatik bidaiatzen jarraitu zuen eta Erroman geratu zen 1873 arte. Arnold Böcklin eta Hans von Maréesekin batera "Deutschrömer" ("alemaniar erromatarrak") deituak izan ziren.
1873an Vienara joan zen eta historia pinturako irakasle izendatu zuten Akademian. Johannes Brahms ezagutu zuen, Nänie konposizioa eskaini ziona. 1877an Veneziara joan zen, eta hiru urte geroago hil zen.

## Iruditegia

* Thomas Couturek margotutako Anselm (1852)
* Francesca da Rimini eta Paolo Malatesta c. 1864
* Platonen Symposiuma 1869
* Nanna, 1861, Germanisches Nationalmuseum
* Ifigenia, (1862)
* Autoerretratua
* Medea, 1870.

## Kanpo estekak

* Datuak: Q250194
* Multimedia: Anselm Feuerbach / Q250194
# Anselmo (Nebraska)

Anselmo Nebraskako herri bat da. Custer konderrian kokatua dago. 2010ean 145 biztanle zituen, 0,69 kilometro koadrotan banatuta.

## Ikus, gainera

* Custer konderria

## Kanpo estekak

* Datuak: Q2610611
* Multimedia: Anselmo, Nebraska / Q2610611
# Anselm Kiefer

Anselm Kiefer (Donaueschingen, Alemania, 1945eko martxoaren 8a -) alemaniar margolaria da.

## Biografia

Pintura-ikasketak egin zituen Friburgon (1966-1968), Peter Dreherrekin, eta Karlsruhen (1969), Horstekin. Bere argazki-sailetan faxisten agur-keinua egiten agertu zenetik —bere herrialdearen iragan naziaz lotsaturik—, XIX. mendeko nazionalismo teutonikoarekin lotutako keinu, ikur, mito eta gaiak azaldu ditu batez ere bere lanetan. Hori, baina, zuzenez bestera ulertu izan da sarritan, XIX. mendeko chauvinismoaren eta XX. mendeko faxismoarengatik alemaniar kulturak pairatu duen estigmaren ondorioz.
Kieferrek, Alemaniako historiaren auzi jakin batzuetara mugatu gabe, argazkilaritzaren eta pinturaren arteko harremana aztertzen duen pintura-molde independentea landu du. Bere koadroetako askok argazkiak dituzte abiapuntu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q170344
* Multimedia: Anselm Kiefer / Q170344